заявление за подпомагане по всяка програма за подпомагане.
 (5)
 За да се създават полезни взаимодействия, държавите членки следва да имат възможност да предприемат съвместни кампании за популяризиране и информиране.
 (6)
 Държавите членки следва да приемат разпоредби за прилагането на мярка „Събиране на реколтата на зелено“ и за изчисляването на компенсациите за бенефициерите по начин, който гарантира, че подпомагането няма да се превърне в постоянна алтернатива на пускането на продуктите на пазара. По-специално, държавите членки следва да имат възможност да определят датата, до която изискват от производителите да приключат операциите, така че — като се имат предвид ограниченото време и наближаващият период на събиране на реколтата — да има достатъчно време за проверките, които е необходимо да се извършат преди плащането, и да се осигури пълното унищожаване или отстраняване на гроздовете, докато все още не са узрели, като по този начин добивът от съответната площ се премахва изцяло.
 (7)
 С цел да се проследява прилагането на част II, дял I, глава II, раздел 4 от Регламент (ЕС) No 1308/2013, на Комисията ежегодно следва да се предоставят съответните данни за прогнозата и за изпълнението на програмите за подпомагане. Във връзка с това е необходимо да се определи какви данни да се предоставят за докладване и оценка на програмите за подпомагане, за да се преценят ефикасността и ефективността им.
 (8)
 За да се даде възможност на Комисията да следи за евентуална държавна помощ, както и да осъществява наблюдение върху авансовите плащания, отпуснати на бенефициерите за операции, които се изпълняват по някои мерки от програмите за подпомагане, е необходимо да се определи какви данни следва да съобщават на Комисията държавите членки в това отношение. С оглед на ефективността на разходите обаче е целесъобразно да се определи прагова стойност, под която държавите членки да могат да освобождават бенефициерите от задължението ежегодно да представят информация за използването и салдото по получените от тях авансови плащания.
 (9)
 За да може мерките за подпомагане да функционират адекватно, е целесъобразно да се предвиди всички уведомления от държавите членки до Комисията да се извършват в съответствие с Регламент (ЕО) No 792/2009 на Комисията (6). За да се гарантира справедливото и проверимо използване на средствата от бюджета на Съюза, неспазването на задълженията за уведомяване следва да има финансови последици. Освен специфичните разпоредби, установени с настоящия регламент, следва да се прилагат и общите разпоредби, касаещи бюджетната дисциплина, и по-специално разпоредбите, които се отнасят до непълни или неверни декларации от страна на държавите членки.
 (10)
 С цел да се осигурят еднакви условия за прилагането на всички мерки във всички държави членки, следва да се определят разпоредби относно процедурата за подбор, включително прилагането на критерии за допустимост и приоритет, както и методиката за изключване на заявления, които не отговарят на критериите за допустимост, или заявления, които не достигат определена прагова стойност, особено в случай на бюджетни ограничения. Държавите членки следва да имат възможност да определят относителната тежест на всеки критерий за приоритет, както и да решават дали е целесъобразно да се определи прагова стойност дори когато са налице достатъчно бюджетни ресурси.
 (11)
 В интерес